སྟོབས་ཆེན་གྱིས་མི་མངོན་པར་དབུགས་རིང་ཞིག་དལ་བར་བཏང་རྗེས།སྙིང་ཁ་མར་མནན་ཏེ་དལ་བར་ཐད་གར་ལྷ་མཚོའི་འགྲམ་དུ་འོང་ཏེ།ནས་ཡོས་ཁྲ་སྤར་གང་བླངས་ནས་ཁ་རུ་འཕེན་བཞིན་ཉི་ཁྲིའི་ཕྱོགས་སུ་དལ་བར་འཁོར་བྱུང་།ཐང་རྩེའི་ལག་མཐིལ་ལ་ཟ་འཕྲུག་ལངས་ཤིང་ཐོད་པ་རུ་རྩ་རྒོད་ཅིག་བྲུག་འདུག་སྐབས་དེར།སྟོབས་ཆེན་གླག་ནག་གིས་རི་བོང་ལ་འཇུམ་པ་བཞིན་གློ་བུར་དུ་མཆོང་བྱུང་།རྩུབ་ཅིང་ནག་པའི་གདོང་།དམར་ཞིང་ཅེར་བའི་མིག་ཆེ་ཞིང་སྦོམ་པའི་སྦར་མོ་སོགས།སྐད་ཅིག་ལ་མངོན་པའི་ཁྲོ་བོ་བཞིན་འཇིགས་རུང་བླ་འཁུམ་པ་ཞིག་རེད་ཨང་།